Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: 2011. évi LVIII. törvény
Paragraph Index: 725

5. bekezdés – A hozzájárulásokat szabályozó feltételek (a) A hozzájárulások a felhasználás célját illetõen korlátozás nélkül történnek, és azok a hozzájáruló Tagoknak kizárólag a 9. Cikk 4. bekezdésében foglaltak alapján téríthetõk vissza. (b) A hozzájárulásokat szabadon átváltható valutanemben kell teljesíteni. (c) Az Alaphoz történõ hozzájárulásokat készpénzben kell teljesíteni, vagy amely mértékig az ilyen hozzájárulások valamely részére nincs haladéktalanul szüksége az Alapnak a tevékenységéhez, az ilyen rész nem forgatható, visszavonhatatlan, nem kamatozó váltók vagy látra szóló ígérvények formájában is befizethetõ. Az Alap tevékenységeinek finanszírozására az alábbiak szerint hívja le az összes hozzájárulást (azok teljesítési formájától függetlenül): (i) a hozzájárulások lehívása a Végrehajtó Tanács által meghatározottak szerint, ésszerû idõszakonként, arányosan történik; (ii) ahol a hozzájárulás megfizetése részben készpénzben történik, az így megfizetett részt az (i) alpont szerint, a hozzájárulás fennmaradó része elõtt kell lehívni. Eltekintve az így lehívott készpénzhányadban megfizetett rész mértékétõl, az Alap azt letétbe helyezheti, vagy befektetheti igazgatási és egyéb kiadásai megtérítésének céljára jövedelemtermelés szándékával; (iii) valamennyi kezdeti hozzájárulás, valamint azok bármely növekménye lehívásra kerül, mielõtt bármely további hozzájárulást hívnának le. Ugyanez a szabály vonatkozik a további kiegészítõ hozzájárulásokra.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes